**Grundio Zrt. Magyar Posta Zrt.,**

**PEK Működéstámogatási Osztály**

1221 Budapest 1725 Budapest

Ady Endre út 35. Pf. 91.

Tel: 06-30-222 77 33 Tel: 06-1/421-7428

Email: grundio@grundio.hu E-mail: bizcsop2@posta.hu

Tárgy: GRUNDIO Zrt. szerződéskötési szándék jelzése

Tisztelt PEK Működéstámogatási Osztály!

Társaságunk társasházkezelő-rendszer fejlesztésével foglalkozik, mely jelenleg teszt-üzemben működik, a piacra lépés várható időpontja 2025. január 1.

A legtöbb társasház lehetővé teszi a "sárga csekkes" fizetést. Annak érdekében, hogy a rendszer ennek teljes támogatását meg tudja valósítani, szükséges volna a készpénzutalási megbízások teljes illetve részleges megszemélyesítése.

A tesztben részt vevő társasházak kapcsán külső partnert veszünk igénybe, aki a készpénzutalási megbízásokat részlegesen megszemélyesíti (kedvezményezett adatai, TC, OC kód, QR kód). A végleges megszemélyesítést (Megbízó, összeg, megbízóazonosító,  közlemény) partnerünk végzi el, amelyet a közeljövőben átveszünk (jelenleg engedélyeztetés alatt).

Fenti munkamenet nem teszi lehetővé a "sárga csekkek" gyártásának

1. rendszerhez szükséges automatizálását (előre gyártott sárga csekk ívek cseréje a nyomtatóban)
2. hibalehetőségek, selejt kiszűrése (rossz ív behelyezése), logisztika (társasházanként előre megszemélyesített ívek)
3. változó adatok (pl. közös költség változás, vízdíj, célbefizetés, részletfizetés)
4. végfelhasználói élmény (iCsekk funkcionalitás hiányos, az összeget a lakónak kell kitöltenie)
5. külső partner bevonásából adódó átfutási idő növekedés, tőlünk független hibalehetőségek

Fenti hiányosságok orvoslása és a társasházak (közös képviselők) minőségi kiszolgálása érdekében célszerűnek tartanánk, ha mi személyesítheténk meg a készpénzutalási megbízásokat.

Várakozásaink szerint rendszerünkkel mérhető piaci részesedést szerzünk a társasházak közös képviselőinek munkájának megkönnyítésével. Ettől függetlenül, a tervezett gyártandó mennyiség előzetes becslését nem tudjuk vállalni (kb. az albetétek 5%-a használja a készpénzátutalási megbízást, azaz a megszemélyesítendő mennyiség cca. éves szinten a kezelt albetétek darabszámának 60-70%-a).

Társasaságunk részvényesei között több évtizedes múlttal rendelkező társasházkezelő/közös képviseletet ellátó cégek, szoftver-fejlesztéssel valamint grafikai designnal foglalkozó vállalkozások is jelen vannak, így mind az üzemeltetők, mind végfelhasználók igényeivel, valamint a megszemélyesítéshez szükséges nyomdai („DTP”) és szoftver (CDV, Luhn, QR kódolás, stb.) ismereteknek birtokában vagyunk.

Terveink szerint magát a nyomtatást Önök által már tanúsított beszállítító végezné, azzal, hogy a megszemélyesítés-felülnyomat teljes tartalmát PDF állományban kapná meg, így a – rendelés pillanatában rendelkezésre álló adatok – konzisztensen jelenhetnének meg a nyomaton (megbízóazonosító, összeg, QR kód).

A beérkező OC31-es bizonylatokat rendszerünk teljes egészében feldolgozza, és a megfelelő albetét folyószámláján – az esetleges jogcímet is figyelembe véve – automatikusan jóváírja.

A fenti automatizmus biztosítaná, hogy a közös képviseletek gyorsan – vagy emberi kéz érintése nélkül, az adatbázisban tárolt meta-adatok alapján automatikusan - meg tudják rendelni az általuk kezelt társasházak „fizikai” sárga csekkjeit, azok a közös képviselet részére kötegelve kiszállításra, vagy közvetlenül a társasházi tulajdonostársak részére – számlalevélként vagy ívesen, évente előre – postázásra kerüljenek. Amennyiben a közös képviseletnek a részleges megszemélyesítéshez már jogosultsága van, a felülnyomatot (a már előzetesen megszemélyesített utalványhoz, a kívánt formátumban, egyedi befizetőazonosítóval ellátva) PDF formátumban letöltheti.

Kapcsolattartó:

Kele Róbert

Email: kele.robert@defigo.hu

Telefon: +36 (70) 947 5027

Kérjük, hogy a további teendőkkel kapcsolatos tájékoztatásukat, titoktartási szerződést, műszaki dokumentációt részünkre megküldeni szíveskedjenek.

Együttműködésüket előre is köszönöm!

Üdvözlettel,

Ürmössy Attila

vezérigazgató

Grundio Zrt.